Funn frå djubdeintervju

	Samarbeidspartnarar - ‘Laget rundt eleven’
Det er gjennomført eit samla djubdeintervju med repr. frå psykisk helseteneste, kommunefysioterapeut, helsesjukepleiarar ved barneskulane og ungdomsskulen, leiar for tilrettelagte tenester og repr. frå  flyktningtenesta.
Representantar frå BUp Gjøvik, poliklinikk Valdres og Interkommunal barnevern-teneste  Valdres v/leiarteamet har sendt inn svar via eige spørjeskjema.

Intervjuarar: Are Alund, Gunhild Røyne

Tid og stad: 17.3.26, Tingvang

	Tema

	

	Status for samhandling med skulane i dag

	Helsesjukepleiarane har faste dagar ved skulane, med tilgang til kontor der dei kan ha samtaler med elevar og andre. Kontora er ikkje egna for fortrulege samtaler ettersom dei ikkje er lydisolert godt nok.  Dei har eige årshjul for samhandling med skulane. Dette inkluderer mellom anna individuelle samtaler med elevar, undervisning i klasser, møter /rettleiing med føresette individuelt og i gruppe (eks foreldreskule – berre barneskulen), vaksinasjon, rettleiing av tilsette ved skulen, faste samarbeidsmøter med tilsette ved skulen og andre samarbeidspartnarar på individ og systemnivå, eks. koordinator i ansvarsgrupper,  innsatsteam og skulehelseteam.  Det er ynskje om  tettare samhandling med ungdomsskulen med mellom anna foreldremøter/foreldreskule.

Psykisk helseteneste 
Alle tilsette i tenesta samhandlar med skulane, med mellom anna individsamtaler med  barn og foreldre til elevar u/16  år. I tillegg  systemveiledning og deltaking på foreldreskule ved barneskulane. Ungdomsskulen har ikkje nytta dette tilbodet frå tenesta.  Kommunepsykolog er fast medlem i innsatsteam, medan andre repr. frå tenesta vert kalla inn ved behov.  Tenesta ynskjer å kunne gje eit lågterskeltilbod, men opplever at dei for ofte kjem for seint inn. Det er ynskje om at fagkompetansen tenesta har i større grad kunne vore nytta av skulane.

Flyktningtenesta
Samarbeidet er for det meste gjennom mail og telefon, i tillegg til møter der tenesta er med føresette for å sikre tryggheit og god nok kommunikasjon med skulen.   Ynskjer betre informasjonsflyt og rolleavklaring mellom tenesta og skulane. 

Tilrettelagte tenester
Opplever mangel på rolleforståing og kunnskap om tenesta, og at dei blir kopla på for seint.  Det er svært viktig å koma tidleg inn og kunne samhandle målretta, langsiktig og strukturert i heile opplæringsløpet  med særleg vekt på overgangane. Tenesta kan bidra med rettleiing  både for tilsette i skulane, andre samarbeidspartnar og føresette. 

Fysioterapitenesta
Er tett på barn og unge med særskilte behov for oppfølging av tenesta og deira føresette, allereie frå helsestasjonen.  Er koordinator  i ansvarsgrupper , og spesielt oppteken av overgangane. Opplever at infoflyt og oppfølging i samhandling med skulane i for stor grad er personavhengig.  Behov for ansvars – og rolleavklaring.

BUp Gjøvik, poliklinikk Valdres
Samarbeidet er godt, og Innsatsteam er ein god arena for å betre dialog der vi er usikre på kva tiltak som er rett, og bli kjende på tvers av instansar. Skulehelsetenesta er tett på. God erfaring med Rogne skule og at skuleleiinga er godt kjend med elevane og tett på. Det kan være utfordrande at 1-linje ikkje alltid har den kompetansen og det tilbodet som dei skal slik at for mange vert henvist til spesialisthelsetenesta. Dermed får vi mindre ressursar til å arbeide med dei mest alvorlege tilstandane.  Det kan være ei utfordring at informasjon og rettleiing i enkeltsaker ikkje alltid fører til generalisering av kunnskap til andre saker med same problematikk, og at informasjonen også kan gleppe ved sjukdom/lærarskifte.  
Det er ofte vanskeleg å få kontakt då vi ikkje har oversikt over kontaktopplysningar og merkantil berre delvis er til svars. Det kan verke som det er litt for liten tilgang på andre faggrupper som kan rettleie og arbeide med åtferdsvanskar der lærarane treng støtte og rettleiing.
Interkommunal barnevernteneste, BVT
Dei møta BVT er deltakarar  i fungerer fint. Dette er i hovudsak knytt til enkeltelevar. Vi er ikkje ein direkte del av samarbeidet ,med dei andre i laget rundt.  Sett frå vårt ståstad opplever vi at det er eit samarbeid som fungerer.  Kjennskap til kvarandre, overordna samarbeid, gode verktøy (eks. bekymringstrappa) og samhandlingsarenaer for drøfting og oppfølging. Tidleg foreldreinvolvering 

	Konsekvensar og moglegheiter ved endra skulestruktur

	Dei ulike tenestene var samstemde om at  ein endra skulestruktur  vil kunne gje dei 
· betre utnytting av ressursane med omsyn til  ‘dobbeltarbeid’ og  reisetid. 
·  innsatsteam vil kanskje få færre faste  deltakarar med meir oversikt.    
· større fagmiljø 
· enklare logistikk med omsyn til samarbeidsmøte med tilsette på skulen og andre
· enklare  å forhalde oss til få, faste kontaktpersonar. Ulempe må i så fall bli at rektor for eksempel har mindre oversikt i enkeltsaker og mindre tid til å involvere seg der det er nødvendig.    
· moglegheit for betre  egna lokale til kontor, grupperom mm.
· iflg BUP vil endra skulestruktur ikkje nødvendigvis  føre til at 1-linje lettare kan organisere og systematisere sitt arbeid og dei ser dette som viktig å arbeide med uavhengig av valgt skulestruktur. BUP tydeliggjer kommunas ansvar for å tilby behandling av lette til moderate psykiske vanskar, og organisere anbefalte tiltak/oppfølging for dei som følgast  opp av BUP.
· barnevernstjenesta meiner  det vil kunne være ein gevinst at ressursane er meir samla og med det vil kunne være kontinuerleg tilgjengeleg på skulen kvar dag. Som samarbeidspartner ser BVT ein  samla administrasjon som ein fordel ved at det er «ein veg inn» og at skulen har samla oversikt over elevane sine igjennom eit heilt skuleløp.   

For elevane sitt beste  var tenestene samde om  at
· elevane treng overgangen frå barneskule til ungdomsskule. 
·  ha stort fokus på universell utforming av ein ev. ny 1. - 10. skule, både inne  - og utemiljø, spesielt med tanke på framandspråklege barn/familiar og andre elevar med særskilte behov. 

Uavhengig av skulestruktur er det nødvendig å sikre
· godt leiarskap av det tverrfaglege arbeidet
· betre system og strukturar for det tverrfaglege samarbeidet
· større utnytting av  kompetanse på tvers av fagområda 
· ansvars – og rolleavklaring
  



	Kva er viktig vidare i prosessen

	· struktur som blir valt må sikre tid og rom til samhandling og kompetansedeling
· ved ev. nybygg må alle faginstansar involverast for å sikre nødvendige rom og universell utforming – alle årstider - ute og inne.
· ein ev ny storskule må byggast med ein småskule-mentalitet, spesielt tilpassast  for overgangar  og plass til alle
· betre forankring om at skulane ikkje må jobbe med alt åleine - ber om hjelp for seint.
· ruste opp med kurs/kompetanseheving og tilsette folk som kan bygge eit helseteam knytt til barn og unges trivsel og psykiske vanskar og arbeide både direkte og indirekte (rettleiing) med dette, inkludert auka behandlingskompetanse/metodar for born med psykiske vanskar i kommuna. 
· finn gode måter å løfte den informasjonen/ kompetanse  tilsette har tilegna seg i enkeltsaker slik at fleire tilsette kan dra nytte av det, og kunnskapen generaliserast  
· satse på og prioritere arbeidet med trivsel, vennskap, gruppedynamikk og meistringserfaringar
· BVT: Dersom skulen i like stor grad som no skal ha forventingar til seg knytt  til oppdrager-ansvaret meiner vi det vil være svært viktig at kompetansen på dette i et skoleperspektiv vert auka. Og for å møte dei mest sårbare er det generelt sett viktig å auke den traumesensitive forståinga  blant lærarar   
· Voksentettheit. Ikkje slå saman skluer for å kutte stillingar og spare penger. Slå saman skuler for å gje barn og unge samla sett betre oppvekstvilkår i kommunen.   


	Funn oppsummert av arbeidsgruppa






